આ સંસ્થાને શરૂ શયાને વધારે સમય નથી થયો છતાં પણ આ સંસ્થા દ્વારા અનેક બધિરોને પોતાની નવી ઓળખ દુનિયા સામે રજૂ કરવાનો એક સોનેરી તક મળી છે. સ્મૃતિ અને હર્ષિત એ ખૂબ જ સારી રીતે જાણી ચૂક્યા હતા કે બધિર કલાકારોને સમાજમાં પોતાની કલા રજૂ કરવાનો મોકો મળતો નથી, તેમને પ્રોત્સાહિત કરવામાં આવતા નથી. આ બાબતોને ધ્યાનમાં રાખીને સંસ્થા દ્વારા બધિર કલાકારોને પોતાની કલા, પોતાની પ્રતિભા રજૂ કરવા માટે એક મંચ પૂરું પાડવામાં આવ્યું. કેટલાંયે બધિરોને શિક્ષિત કર્યા, સમાજમાં બધિરો અંગેની જાગૃતતા લાવવામાં આવી. આજે આ સંસ્થા દ્વારા અનેક બધિર કલાકારો પોતાની કલાકૃતિઓ તૈયાર કરે છે. તેમના દ્વારા તૈયાર થયેલી વિવિધ પ્રકારની વસ્તુઓનું ઓનલાઇન વેચાણ પણ થાય છે. જેના દ્વારા જે પણ કમાણી થાય છે તે બધિર કલાકારોના ખાતામાં સીધે સીધે જમા થઇ જાય છે.